钦定古今图书集成/明伦汇编/官常典/第627卷 > 李春熙
## 钦定古今图书集成/明伦汇编/官常典/第627卷 > 李春熙

按《太平府志》：“春熙，字皞如，福建建宁人。万历进士，任
推官。清正威惠，不以击断为能。署篆当涂，禁勾摄，缓
征徭，广儒学基，建尊经阁，筑梅塘圩。视事甫数月，人
人戴德，如久庇宇下者。又筑姑溪坝，培一郡风水。买
田豫坝费，造福尤无穷云。以卓异为忌者所中，左迁
徐州判。士民泣送不忍别，赠诗载道，建祠以祀。历官”
南户部主事。